

VLADA REPUBLIKE HRVATSKE

Zagreb, 22. kolovoza 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo za demografiju, obitelj, mlade i socijalnu politiku |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Željka Glasnovića, u vezi sa zapošljavanjem djelatnika u Centru za rehabilitaciju "Mir" u Kaštel Novom |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

**Klasa:**

**Urbroj:**

**Zagreb,**

**PREDSJEDNIKU HRVATSKOGA SABORA**

Predmet: Zastupničko pitanje Željka Glasnovića, u vezi sa zapošljavanjem djelatnika u Centru za rehabilitaciju "Mir" u Kaštel Novom - odgovor Vlade

Zastupnik u Hrvatskome saboru, Željko Glasnović, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17 i 29/18), zastupničko pitanje u vezi sa zapošljavanjem djelatnika u Centru za rehabilitaciju "Mir" u Kaštel Novom.

Na navedeno zastupničko pitanje Vlada Republike Hrvatske, daje sljedeći odgovor:

Centar za rehabilitaciju "Mir" ima važeći Pravilnik o unutarnjem ustroju i sistematizaciji radnih mjesta iz 2010. godine u kojem je sistematizirano ukupno 58 radnih mjesta. Radna mjesta stručnih radnika i radnika koji pružaju njegu i brigu o zdravlju, osim jednog radnog mjesta radnog terapeuta, u potpunosti su popunjena. Radna mjesta koja su ostala upražnjena su radna mjesta pomoćno-tehničkih poslova.

U suradnji s Ministarstvom za demografiju, obitelj, mlade i socijalnu politiku, Centar za rehabilitaciju "Mir" započeo je s izradom Prijedloga pravilnika o unutarnjem ustroju i sistematizaciji radnih mjesta.

Odlukom o zabrani novog zapošljavanja službenika i namještenika u javnim službama (Narodne novine, br. 70/16, 50/17, 37/18, 71/18 i 91/18) propisano je da se zapošljavanja u javnim službama mogu odobriti samo ako su osigurana financijska sredstva, a nadležno ministarstvo predlaže osiguravanje financijskih sredstava prema aktivnostima u kojima se osiguravaju rashodi za zaposlene.

Eventualno potrebna dodatna obrazloženja u vezi s pitanjem zastupnika, dat će izv. prof. dr. sc. Vesna Bedeković, ministrica za demografiju, obitelj, mlade i socijalnu politiku.

PREDSJEDNIK

mr. sc. Andrej Plenković